**З А П О В Е Д**

**№ РД-04-11951**

**гр. София, 08.09.2021 година**

На основание чл. 11, ал. 2 от Наредба за организацията и реда за извършване на проверка на декларациите и за установяване конфликт на интереси, във връзка с чл. 3, ал.3, т.23 от Устройствения правилник на Областните дирекции „Земеделие“

**О П Р Е Д Е Л Я М:**

1.**Постоянно действаща комисия** в състав:

ПРЕДСЕДАТЕЛ: Мирослава Николова –Главен секретар на ОДЗ - София-град.

ЗАМ. ПРЕДСЕДАТЕЛ: Венера Каменова – Директор на Дирекция „АПФСДЧР“.

ЧЛЕН: Боряна Ботева – Главен счетоводител Дирекция “АПФСДЧР“.

РЕЗЕРВЕН ЧЛЕН: Лазаринка Тодорова – Главен експерт в ГД „АР;

2. **Със следните задачи:**

2.1. Комисията по т.1 извършва проверка на подадените декларациите по чл. 35, ал. 1 от ЗПКОНПИ от служителите на Областна дирекция „Земеделие“ – София-град, както и на служителите от Общинските служби по земеделие към нея.

2.2. Извършва проверка за наличието или липсата на конфликт на интереси, съгласно чл. 23, ал. 1 от Наредбата за организацията и реда за извършване на проверка на декларациите и установяване на конфликт на интереси в ОД „Земеделие“ – София-град.

3. Съставът на постоянно действащата комисия включва 3 (трима) редовни и 1 (един) резервен член.

3.1. Най-малко един от редовните членове на постоянно действащата комисия трябва да е с юридическо образование, а останалите служители трябва да са с най-малко две години професионален опит и образователно-квалификационна степен не по-ниска от "бакалавър".

 3.2. Комисията приема решенията си с мнозинство повече от половината от състава си.

3.3. Членовете на комисията могат да бъдат освободени по тяхно мотивирано искане, както и при фактическа невъзможност да изпълняват задълженията си повече от една година, при дисциплинарно наказание или при прекратяване на трудовото или служебното им правоотношение.

3.4. Когато се извършва проверка на декларация на член на комисията, той не участва в нея. В този случай на негово място участва резервен член.

 4. При подаване на сигнал срещу служител на ОД „Земеделие“ – София-град за корупционно нарушение или конфликт на интереси по смисъла на ЗПКОНПИ или когато се открият данни за корупционно нарушение или конфликт на интереси при образувано дисциплинарно производство или в хода на друга проверка, комисията извършва проверка на декларациите за имущество и интереси на този служител относно достоверността на декларираните факти. Проверката на декларациите се извършва в срок до два месеца и протича независимо от производството за установяване на конфликт на интереси или от дисциплинарното производство срещу същия служител. В този случай проверката се образува със заповед на директора на ОД „Земеделие“ – София-град. Проверката обхваща достоверността на фактите от декларациите за имущество и интереси, до които Комисията има осигурен достъп.

5. Проверката на декларациите по чл. 35, ал. 1 от ЗПКОНПИ, както и установяване на конфликт на интереси, се извършва по реда и правилата, регламентирани в Наредбата за организацията и реда за извършване на проверка на декларациите и установяване на конфликт на интереси.

6. След приключване на проверката, комисията изготвя доклад за съответствие/несъответствие, който се представя на Директора на ОД „Земеделие“ – София-град. Докладът задължително съдържа фактическа част относно проверените декларирани факти и информацията, събрана в хода на проверката, заключение за съответствие/несъответствие, дата, подписите на членовете на комисията. Към доклада се прилагат копие на декларацията/декларациите и носителите на информацията получена по време на извършване на проверката.

7. Одобрението или неодобрението на доклада за съответствие/несъответствие се извършва със заповед на Директора на ОД „Земеделие“ – София-град. При заповед за неодобрение на доклада на Комисията, Директорът връща преписката на постоянно действащата комисия за отстраняване на недостатъците, в случай че в хода на проверката не са изследвани всички факти или когато констатациите в доклада не съответстват на събраната в хода на проверката информация.

Заповедта да се доведе до знанието на всички членове на постоянно действащата комисия, за сведение и изпълнение.

Контрол по изпълнение на заповедта ще упражнвам лично.

**ИНЖ. ЯНКО ЯНКОВ**

*Директор на*

*Областна дирекция „Земеделие”- София - град*

**Изготвил:**

**Мирослава Николова ………………………….......**

**Гл. секретар на ОДЗ – София-град**